CELEX: 62011CN0410
Language: lt
Date: 2011-08-01 00:00:00
Title: Byla C-410/11: 2011 m. rugpjūčio 1 d. Audiencia Provincial de Barcelona (Ispanija) pateiktas prašymas priimti prejudicinį sprendimą byloje Pedro Espada Sánchez ir kiti prieš Iberia Líneas Aéreas de España S.A.

1.10.2011   
            
            
               LT
            
            
               Europos Sąjungos oficialusis leidinys
            
            
               C 290/7
            
         2011 m. rugpjūčio 1 d.Audiencia Provincial de Barcelona (Ispanija) pateiktas prašymas priimti prejudicinį sprendimą byloje Pedro Espada Sánchez ir kiti prieš Iberia Líneas Aéreas de España S.A.
   
   (Byla C-410/11)
   2011/C 290/11
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Audiencia Provincial de Barcelona
   
   
      Šalys pagrindinėje byloje
   
   
      Apeliantai: Pedro Espada Sánchez ir kiti
   
      Kita apeliacinio proceso šalis: Iberia Líneas Aéreas de España S.A.
   
   
      Prejudiciniai klausimai
   
   
               1.
            
            
               Ar Monrealio konvencijos dėl tam tikrų tarptautinio vežimo oru taisyklių suvienodinimo 22 straipsnio 2 dalyje nustatyta vežėjo atsakomybės dėl bagažo sunaikinimo, praradimo arba vėlavimo riba, neviršijanti 1 000 specialiųjų skolinimosi teisių kiekvienam keleiviui, atsižvelgiant į šios Konvencijos 3 straipsnio 3 dalį turi būti aiškinama kaip maksimali riba kiekvienam iš keleivių tuo atveju, kai keliauja keli keleiviai ir kartu įregistruoja bendrą bagažą, nepaisant to, kad įregistruoto bagažo vienetų skaičius yra mažesnis už keliaujančių keleivių skaičių?
            
         
               2.
            
            
               Ar, atvirkščiai, minėtoje nuostatoje nustatyta atsakomybės riba turi būti aiškinama taip, kad vienas įregistruoto bagažo vienetas gali priklausyti tik vienam keleiviui, turinčiam teisę reikalauti kompensacijos, ir todėl ji yra vienam keleiviui taikytina maksimali riba, net jei įrodoma, kad prarastas bagažas su viena identifikacine etikete priklauso daugiau nei vienam keleiviui?